Alueiden komitean lausunto aiheista:Ehdotus neuvoston päätökseksi yhteisön toimintaohjelmasta unionin aktiivisen kansalaisuuden edistämiseksi, jaKomission tiedonanto Euroopan parlamentille ja neuvostolle toimenpiteistä, jotka jäsenvaltioiden on toteutettava sen varmistamiseksi, että kaikki unionin kansalaiset voivat osallistua vuoden 2004 Euroopan parlamentin vaaleihin laajentuneessa unionissa



Virallinen lehti nro C 073 , 23/03/2004 s. 0046 - 0050



Alueiden komitean lausunto aiheista: - "Ehdotus neuvoston päätökseksi yhteisön toimintaohjelmasta unionin aktiivisen kansalaisuuden edistämiseksi", ja - "Komission tiedonanto Euroopan parlamentille ja neuvostolle toimenpiteistä, jotka jäsenvaltioiden on toteutettava sen varmistamiseksi, että kaikki unionin kansalaiset voivat osallistua vuoden 2004 Euroopan parlamentin vaaleihin laajentuneessa unionissa" (2004/C 73/09) ALUEIDEN KOMITEA, joka ottaa huomioon ehdotuksen neuvoston päätökseksi yhteisön toimintaohjelmasta unionin aktiivisen kansalaisuuden edistämiseksi (KOM(2003) 276 lopullinen - 2003/0116 (CNS)), ottaa huomioon komission tiedonannon Euroopan parlamentille ja neuvostolle toimenpiteistä, jotka jäsenvaltioiden on toteutettava sen varmistamiseksi, että kaikki unionin kansalaiset voivat osallistua vuoden 2004 Euroopan parlamentin vaaleihin laajentuneessa unionissa (KOM(2003) 174 lopullinen), ottaa huomioon Euroopan komission 8. elokuuta 2003 Euroopan yhteisön perustamissopimuksen 265 artiklan ensimmäisen kohdan nojalla tekemän päätöksen pyytää aiheesta alueiden komitean lausunto, ottaa huomioon puheenjohtajansa 8. huhtikuuta 2003 tekemän päätöksen antaa lausunnon valmistelu "perustuslakiasiat ja eurooppalainen hallintotapa" -valiokunnan tehtäväksi, ottaa huomioon ehdotuksen sopimukseksi Euroopan perustuslaista (CONV 850/03), joka esiteltiin Eurooppa-neuvoston puheenjohtajalle Roomassa 18. heinäkuuta 2003 ja johon sisältyy Eurooppa-neuvoston Nizzassa 7. joulukuuta 2000 antama Euroopan unionin perusoikeuskirja, ottaa huomioon Euroopan yhteisön perustamissopimuksen 19 artiklan 2 kohdan, joka koskee äänioikeutta ja vaalikelpoisuutta Euroopan parlamentin vaaleissa, ottaa huomioon komission tiedonannon direktiivin 93/109/EY soveltamisesta Euroopan parlamentin vaaleissa kesäkuussa 1999 - Toisessa jäsenvaltiossa asuvien unionin kansalaisten äänioikeus ja vaalikelpoisuus Euroopan parlamentin vaaleissa (KOM(2000) 843 lopullinen), ottaa huomioon kolmannen kertomuksen unionin kansalaisuuden toteutumisesta (KOM(2001) 506 lopullinen) ja Euroopan parlamentin sitä koskevan mietinnön (C5-0656/2001), ottaa huomioon komission kertomuksen Euroopan parlamentille ja neuvostolle kunnallista äänioikeutta ja vaalikelpoisuutta koskevan direktiivin 94/80/EY soveltamisesta, ottaa huomioon 21. marraskuuta 2002 antamansa lausunnon aiheista "Komission kolmas kertomus unionin kansalaisuuden toteutumisesta" ja "Komission kertomus Euroopan parlamentille ja neuvostolle kunnallista äänioikeutta ja vaalikelpoisuutta koskevan direktiivin 94/80/EY soveltamisesta" (CdR 121/2002 fin)(1), ottaa huomioon valkoisen kirjan eurooppalaisesta hallintotavasta (KOM(2001) 428 lopullinen), ottaa huomioon 13. maaliskuuta 2002 antamansa lausunnon aiheista "Eurooppalainen hallintotapa - Valkoinen kirja" ja "Komission tiedonanto - Euroopan unionin tiedotus- ja viestintäpolitiikan uusi yhteistyökehys" (CdR 103/2001 fin)(2), ottaa huomioon 3. heinäkuuta 2003 antamansa lausunnon aiheesta "Eurooppalaisesta hallintotavasta annetun valkoisen kirjan seuranta", (CdR 19/2003 fin)(3), ottaa huomioon 21. marraskuuta 2002 antamansa lausunnon aiheesta "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle - Euroopan unionin tiedotus- ja viestintästrategia" (KOM(2002) 350 lopullinen) (CdR 124/2002 fin)(4), ottaa huomioon "perustuslakiasiat ja eurooppalainen hallintotapa" -valiokunnan 26. syyskuuta 2003 hyväksymän lausuntoluonnoksen (CdR 170/2003 rev.), esittelijä: Anthony Vesey (IE, EA), Borderin aluevaltuutettu ja Cavanin kreivikunnanvaltuutettu, 1) katsoo, että Euroopan unionin ja sen toimielinten tuominen lähemmäs kansalaisia kutsumalla heidät mukaan osallistuvaan demokratiaan sekä tekee Euroopan yhdentymisen hyväksyttäväksi että synnyttää Euroopan unioniin kuuluvuuden tunteen, 2) katsoo, että 10 uuden jäsenvaltion liittyessä unioniin Euroopan parlamentin vaalit kaudeksi 2004-2009 pidetään 25 jäsenvaltion unionissa, 3) katsoo, että laajentuminen toteutuu virallisesti 1. toukokuuta 2004, ja Euroopan parlamentin vaalien äänestyspäivät ovat 10. ja 13. kesäkuuta 2004, 4) katsoo, että liittyvien valtioiden on saatettava direktiivi 93/109/EY voimaan ja toteutettava tarpeelliset toimet Euroopan parlamentin vaalien järjestämiseksi vuonna 2004, 5) katsoo, että unionin kansalaisuutta edistävien ohjelmien pääasiallinen tehtävä on suoraan tai epäsuorasti saada kansalaiset tietoisiksi kansalaisuutensa eurooppalaisesta ulottuvuudesta, johon sisältyy heidän äänioikeutensa ja vaalikelpoisuutensa Euroopan parlamentin vaaleissa; tämä on tärkeää erityisesti unionin laajentuessa 25 jäsenvaltion unioniksi vuonna 2004, hyväksyi 19. ja 20. marraskuuta 2003 pitämässään 52. täysistunnossa (marraskuun 20. päivän kokouksessa) yksimielisesti seuraavan lausunnon. 1. Alueiden komitean kanta Yhteisön toimintaohjelma unionin aktiivisen kansalaisuuden edistämiseksi Alueiden komitea 1.1. on tyytyväinen ehdotukseen neuvoston päätökseksi yhteisön toimintaohjelmasta unionin aktiivisen kansalaisuuden edistämiseksi. 1.2. katsoo, että EU:n velvollisuus kansalaisiaan kohtaan on saada heidät tietoisiksi kansalaisuutensa eurooppalaisesta ulottuvuudesta. 1.3. on vakuuttunut siitä, että kansalaisläheisen ja demokraattisen unionin saavuttamiseksi kansalaisten kanssa on kommunikoitava entistä läheisemmin selkeällä ja helposti ymmärrettävällä kielellä ja heidän tietoisuuttaan omista oikeuksistaan ja velvollisuuksistaan on vahvistettava. Tällä tavoin EU:n kansalaiset pääsevät osallistumaan julkiseen keskusteluun, mikä puolestaan vakuuttaa heidät siitä, että EU ottaa huomioon heidän kiinnostuksen kohteensa ja huolenaiheensa (toiveet ja pyrkimykset). 1.4. korostaa unionin aktiivisen kansalaisuuden ja Euroopan parlamentin vaalien äänestysprosentin välistä yhteyttä. Ehdotukset toimiksi, joilla voidaan varmistaa kaikkien unionin kansalaisten osallistuminen vuoden 2004 Euroopan parlamentin vaaleihin laajentuneessa unionissa 1.5. on tyytyväinen komission neuvostolle ja Euroopan parlamentille antamaan tiedonantoon direktiivin 93/109/EY soveltamisesta vuoden 2004 kesäkuussa pidettäviin Euroopan parlamentin vaaleihin. 1.6. on samaa mieltä komission kanssa, joka korostaa, että on pantava täysimääräisesti täytäntöön sekä lainsäädännön että käytännön tasolla direktiivi 93/109/EY. Se koskee toisessa jäsenvaltiossa asuvien unionin kansalaisten äänioikeutta ja vaalikelpoisuutta Euroopan parlamentin vaaleissa. 1.7. painottaa, että on syytä varmistaa ajoissa, että kaikilla muiden EU-maiden kansalaisilla on äänioikeus ja vaalikelpoisuus Euroopan parlamentin vaaleissa vuonna 2004. 1.8. luottaa siihen, että jäsenvaltiot ja liittyvät valtiot ottavat huomioon komission tiedonannon direktiivin 93/109/EY soveltamisesta Euroopan parlamentin vaaleissa kesäkuussa 1999(5) ratkaistakseen tuolloin havaitut ongelmat. 1.9. on tyytyväinen jäsenvaltioiden tähän mennessä antamiin sitoumuksiin tiedottaa kirjeitse muiden EU-maiden äänioikeutetuille kansalaisille heidän äänioikeudestaan silloin kun se on taloudellisesti mahdollista. 1.10. ehdottaa, että valtio-, alue- ja paikallistason viranomaisia kehotetaan toimimaan nykyistä aktiivisemmin yksilöitäessä muiden EU-maiden kansalaisia ja tiedotettaessa heille vaaliluetteloon merkitsemisestä ja äänioikeudesta. 2. Alueiden komitean suositukset Yhteisön toimintaohjelma unionin aktiivisen kansalaisuuden edistämiseksi 2.1. kehottaa painokkaasti neuvostoa hyväksymään mainitun päätöksen varmistaakseen, että tämä säädös tulee voimaan varainhoitovuodesta 2004 eikä estä jo alkaneita myönteisiä toimia, joita toteutetaan muun muassa voimassa olevien budjettikohtien ja ystävyyskaupunkisuhteiden puitteissa. 2.2. kehottaa painokkaasti, että pyritään kaikin tavoin saamaan suuri yleisö tietoiseksi olemassa olevien ryhmien toiminnasta aktiivisen kansalaisuuden edistämiseksi. 2.3. kehottaa laittamaan EU:n Internet-sivuille linkin tällaisiin ryhmiin sekä asettamaan asiaa koskevat selvitykset, pöytäkirjat, tulokset ja muut merkitykselliset tiedot saataville linkin kautta. 2.4. kannattaa ehdotusta, jonka mukaan ohjelman maantieteellinen kattavuus on syytä ulottaa jäsenvaltioihin, mutta suosittaa, että rahoitusta lisätään ainakin 50 miljoonalla EUR:lla ohjelman viisivuotiskauden aikana, jotta se kattaisi tulevat jäsenvaltiot, sillä kausi on ainutlaatuinen tulevissa jäsenvaltioissa unionin kansalaisuudesta muodostuvan kuvan kannalta. 2.5. kehottaa painokkaasti tekemään ehdotuspyyntöjen aikana saatavilla olevat avustusselvitykset, hakemuslomakkeet ja kaikki liiteasiakirjat, "käyttäjäystävällisiksi" ja helppotajuisiksi. Suositus 1 1 artikla - (Ohjelman tarkoitus) >Alkuperäinen ehdotus> 1. Tällä päätöksellä perustetaan yhteisön toimintaohjelma unionin aktiivisen kansalaisuuden alalla toimivien organisaatioiden ja tämän alan toimien tukemiseksi. >Muutettu ehdotus> 1. Tällä päätöksellä perustetaan yhteisön toimintaohjelma unionin aktiivisen kansalaisuuden alalla toimivien organisaatioiden ja tämän alan toimien tukemiseksi. >Alkuperäinen ehdotus> Ohjelman tarkoituksena on: a) edistää Euroopan unionin arvoja ja tavoitteita b) lähentää Euroopan unionin kansalaisia ja toimielimiä toisiinsa c) saada kansalaiset tiiviisti mukaan Euroopan unionin yhdentymistä koskeviin pohdintoihin ja keskusteluihin d) lujittaa suhteita ja lisätä vaihtoa ohjelmaan osallistuvien maiden kansalaisten välillä erityisesti ystävyyskaupunkisuhteita kehittämällä e) edistää aktiivisen ja osallistuvan kansalaisuuden edistämiseen sitoutuneiden organisaatioiden aloitteita. >Muutettu ehdotus> Ohjelman tarkoituksena on: a) edistää Euroopan unionin arvoja ja tavoitteita b) lähentää Euroopan unionin kansalaisia ja toimielimiä toisiinsa c) saada kansalaiset tiiviisti mukaan Euroopan unionin yhdentymistä koskeviin pohdintoihin ja keskusteluihin d) antaa etenkin nuorille tietoa heidän unionin kansalaisuudestaan >S>d)>/S> e) lujittaa suhteita ja lisätä vaihtoa ohjelmaan osallistuvien maiden kansalaisten välillä erityisesti ystävyyskaupunkisuhteita kehittämällä >S>e)>/S> f) edistää aktiivisen ja osallistuvan kansalaisuuden edistämiseen sitoutuneiden organisaatioiden aloitteita. Perustelu Eurooppa-neuvoston 14. ja 15. joulukuuta 2001 antamiin päätelmiin liitetyssä Laekenin julistuksessa todetaan, että Euroopan unionin on vastattava perushaasteisiin, joista yksi on seuraava: "Miten Eurooppa-hanketta ja unionin toimielimiä voidaan tuoda kansalaisia ja varsinkin nuoria lähemmäksi?" Tämän vuoksi ohjelman tavoitteena tulisikin olla antaa nuorille tietoa heidän unionin kansalaisuudestaan. Ohjelmassa tulisi antaa etusija sellaisille toimille, joilla kannustetaan tämän tavoitteen saavuttamiseen. Suositus 2 Koko asiakirjaa koskeva muutosehdotus Korvataan. >Alkuperäinen ehdotus> kunnat >Muutettu ehdotus> >S>kunnat>/S> alue- ja paikallisviranomaiset Perustelu Useissa jäsenvaltioissa kunnat eivät ole hallintotaso. Euroopan komission valkoisessa kirjassa eurooppalaisesta hallintotavasta viitataan paikallis- ja alueviranomaisten rooliin. Ilmaisu "paikallis- ja alueviranomaiset" kattaa kaikki alue- ja paikallishallinnon tasot, ja sen vuoksi tulisi käyttää sitä. Suositus 3 Lisätään uusi artikla 3 artiklan jälkeen >Muutettu ehdotus> Perustelu Neuvoston, komission ja Euroopan parlamentin hiljattain antamissa lausumissa korostetaan, että on tarpeen edistää aktiivista unionin kansalaisuutta. Hallintotapaa koskevassa komission valkoisessa kirjassa painotetaan kansalaisten osallistumista politiikan suunnitteluun ja täytäntöönpanoon sekä kansalaisyhteiskunnan ja siihen kuuluvien organisaatioiden osallistumista. Sen vuoksi tulisi pyrkiä kaikin tavoin tiedottamaan suurelle yleisölle ohjelmasta, jotta voidaan varmistaa mahdollisimman aktiivinen osallistuminen. Ehdotukset toimiksi, joilla voidaan varmistaa kaikkien unionin kansalaisten osallistuminen vuoden 2004 Euroopan parlamentin vaaleihin laajentuneessa unionissa 2.6. kehottaa painokkaasti niitä liittyviä valtioita, jotka eivät ole vielä saattaneet voimaan direktiiviä 93/109/EY, saattamaan sen voimaan varmistaakseen, että sitä noudatetaan täysimääräisesti hyvissä ajoin ennen liittymistä. 2.7. kehottaa painokkaasti ilmoittamaan kaikille kotivaltionsa ulkopuolella asuville unionin kansalaisille, joilla on äänioikeus ja vaalikelpoisuus liittymispäivästä lukien, näistä oikeuksista mahdollisimman aikaisin ja mikäli mahdollista jo ennen liittymispäivää, jotta he voivat käyttää oikeuttaan. 2.8. kehottaa painokkaasti nykyisiä jäsenvaltioita ryhtymään erityistoimiin laatiakseen tai kootakseen luetteloja tulevien uusien jäsenvaltioiden mahdollisista äänestäjistä, koska liittymisajankohdan ja Euroopan parlamentin vaalien ajankohdan välinen aika on lyhyt. 2.9. kehottaa Euroopan komissiota ottamaan vuoden 2004 Euroopan parlamentin vaalit painopistealakseen vuoden 2004 viestintästrategiassa. 2.10. jotta voidaan tiedottaa kaikille Euroopan unionin kansalaisille äänioikeudesta ja vaalikelpoisuudesta vuoden 2004 Euroopan parlamentin vaaleissa, suosittaa harkittavan seuraavia toimia: - tiedotuskampanjoja, joissa käytetään hyväksi audiovisuaalista materiaalia ja uutta teknologiaa - valistusmateriaalin jakamista opetuslaitoksissa, valtiollisissa, alueellisissa ja paikallisissa toimielimissä, sairaaloissa jne. - innovatiivisten ja kustannustehokkaiden viestintäkeinojen käyttämistä, kuten virallisen kirjeenvaihdon leimaamista tai merkitsemistä helposti tunnistettavilla logoilla, sekä ilmaisten tiedotusnumeroiden käyttöönottoa. 2.11. suosittaa, että materiaali, jota jäsenvaltio lähettää alueellaan asuville muiden EU-maiden äänioikeutetuille kansalaisille tiedottaakseen heille äänioikeudesta, laadittaisiin laajentuneen unionin virallisilla kielillä silloin kun se on taloudellisesti mahdollista. Lisäksi kaikkeen kyseisessä valtiossa asuvien muiden EU-maiden kansalaisten kanssa käytävään viralliseen kirjeenvaihtoon tulisi liittää tarkat yhteystiedot, jotta he voivat saada tietoa äänioikeudesta. Bryssel, 20. marraskuuta 2003. Alueiden komitean puheenjohtaja Albert Bore (1) EUVL C 73, 26.3.2003, s. 53. (2) EYVL C 192, 12.8.2002, s. 24. (3) EUVL C 256, 24.10.2003, s. 24. (4) EUVL C 73, 26.3.2003, s. 46. (5) KOM(2000) 843 lopullinen.